**Kompetanseplan**

**Lokalt nettverk for barnehagene i Larvik**

**barnehageåret 2020 - 2021**

**NASJONAL ORDNING**

Larvik kommunes kompetanseplan bygger på den nasjonale strategien «Kompetanse for fremtidens barnehage.» Strategien kom i 2015 og er senere revidert og har varighet til 2022. Strategien er et viktig virkemiddel for å støtte implementering av *ny rammeplan for barnehagens innhold og oppgaver.*

Strategiens mål er å sikre alle barn et barnehagetilbud av høy kvalitet. Den skal bidra til at:

* andelen barnehagelærere øker
* andelen barne- og ungdomsarbeidere øker
* alle ansatte i barnehagen får mulighet til videreutdanning
* flere barnehagelærere har kompetanse på mastergradsnivå
* alle barnehager utvikler sin pedagogiske praksis gjennom barnehagebasert kompetanseutvikling

Fire prinsipper skal ligge til grunn for utvikling, organisering og innhold i kompetanseutviklingen:

* Kompetansetiltakene skal bidra til å realisere rammeplanens intensjoner og krav.
* Barnehagens eier og ledelse skal legge til rette for kompetanseutvikling for alle ansatte.
* Individuelle og kollektive kompetansetiltak skal ses i sammenheng.
* Aktørene i barnehagesektoren skal samarbeide om kompetanseutvikling.

Fire tematiske satsingsområdene gir overordnede føringer for kompetanseutviklingen i barnehagesektoren. Områdene er forankret i rammeplanen og gir rom for å vurdere lokale kompetansebehov. Satsingsområdene er:

* barnehagen som pedagogisk virksomhet
* et inkluderende miljø for omsorg, lek, læring og danning
* språk og kommunikasjon
* barnehagens verdigrunnlag.

**REGIONAL ORDNING**

Regional ordning skal bidra til at barnehager utvikler sin pedagogiske praksis gjennom barnehagebasert kompetanseutvikling. Den regionale ordningen for kompetanseutvikling skal stimulere til godt samarbeid mellom barnehagemyndighetene, barnehageeiere, universiteter og høgskoler, statsforvalteren og andre aktører. Ordningen bør ses i en sammenheng med andre satsinger og kompetansetiltak.

Sentrale punkter for ordningen er:

* Barnehagen vurderer sitt behov for kompetanseutvikling
* Samarbeidsfora på fylkesnivå utvikler en langsiktig plan for kompetanseutvikling, basert på behovene i regionen.
* Kompetanseutviklingsplanen gir en felles retning og større forutsigbarhet for barnehager, eiere, universiteter og høgskoler, og andre aktører.
* Aktørene bidrar til samskaping og gjensidig læring som endrer praksis.
* Universiteter og høyskoler får en mer praksisnær kompetanse.

Statsforvalteren har en viktig rolle med å legge til rette for samarbeid mellom aktørene. Statsforvalteren i Vestfold og Telemark har etablert samarbeidsforum gjennom regionalt nettverk. Målet for forumet er at aktørene blir enige om en langsiktig plan for kompetanseutvikling.

**LOKAL ORDNING**

Larvik kommunes lokale nettverk består av representanter fra kommunale og private barnehager og barnehagemyndigheten. Det lokale nettverket er ansvarlig for å utarbeide lokal kompetanseplan i tråd med de føringene som er gitt, og det behovet som fremkommer gjennom kartlegging og analyse av sektoren lokalt. Planen utarbeides i samarbeid med Universitetet i Sørøst-Norge som er faglig bidragsyter, og statsforvalteren som tildeler midler til kompetanseheving.

Lokal kompetanseplan skal revideres årlig, men føringene i kompetansestrategien og regional ordning er fastsatt frem til 2022.

Kartlegging av behov

I barnehageåret 2020-21 vil Larvik videreføre jobbingen som ble startet i forrige barnehageår.

Barnehagenes kompetansebehov er innhentet på følgende måte:

* Ansatte i barnehagene har rapportert sine behov gjennom fylkesmannens kartleggingsverktøy i 2019-2020. Kartleggingen ligger til grunn for videre arbeid.
* Lokalt nettverk har evaluert og gjort vurderinger av påbegynte tiltak og videreføring av disse i samarbeid med USN.

Tiltak

Kompetanseutviklingen som tilbys i denne planen er gratis for deltagerne. Barnehagene må selv dekke eventuelle vikarutgifter ved deltagelse. Tiltakene som iverksettes gjennom regional ordning er økonomisk administrert av statsforvalteren og Universitetet i Sørøst-Norge.

Lokale tiltak innebærer deltagelse på nettverkssamlinger, felles personalmøter, samt mellomarbeid i barnehagene. Barnehager som ikke allerede deltar gis mulighet til å koble seg på kompetansehevingen ved hver nye periode.

Larvik kommune har valgt å legge statlige og regionale tiltak inn som en del av kommunens kompetanseplan. Disse tiltakene bidrar til kompetanseutvikling både for enkeltansatte i barnehagene, og for barnehagene gjennom økt samlet kompetanse. Videre må disse tiltakene hensyntas tematisk for å skape både kontinuitet og variasjon i kommunens tilbud, og lokalt nettverk har tett samarbeid med deltagere i prosjekt «språkkommune». Det er av stor viktighet at alle tiltak ses i sammenheng for å sikre at barnehagene har kapasitet til å gjennomføre den kompetanseutviklingen som planlegges, uten at det går utover den daglige driften og barnehagenes mulighet til å skape en god pedagogisk virksomhet.

**PLAN for 2020-2021 i Larvik**

Barnehagebasert kompetanseutvikling

Barnehagene i Larvik gjennomførte i januar 2019 en kompetansekartlegging utarbeidet av Statsforvalteren. Områdene som fikk lavest score var «Identitetsforståelse i et flerkulturelt og samisk perspektiv» og «Minoritetsspråklige barns språkutvikling». Lokal kartlegging som ble gjennomført i 2018 viste blant annet at barnehagene ønsket økt kompetanse på «Mangfold, inkludering og sosial kompetanse» og «Språk og kommunikasjon».

Larvik er en kommune preget av mangfold. Dette gjelder både sosial forhold, økonomi og etnisitet. Barnehagene har et stort ansvar for å anerkjenne dette mangfoldet og for å inkludere og møte alle barn og foresatte med åpenhet og respekt. På bakgrunn av kartleggingene og en totale vurderingen gjort av lokalt nettverk av barnehagenes behov for kompetanseheving ble*Et godt språkmiljø for alle**barn* valgt som overordnet tema. Dette er et overordnet tema som er i tråd med felles satsningsområde i regionen og lokal kartlegging i Larvik kommune.

Områder innenfor prioriterte satsningsområde man vil arbeide særlig med: *Språk og litteraturarbeid i barnehagen*. Vi ønsker et inkluderende miljø hvor alle er en naturlig del av fellesskapet.

Gjennomføring av barnehagebasert kompetanseutvikling

Mål: Å skape et inkluderende miljø i barnehagene hvor alle er en naturlig del av fellesskapet og hvor språk er et viktig virkemiddel for å nå målet .

2020:

* Felles «kick- off» samling for alle ansatte i barnehagene en ettermiddag uke 6 2020 fra kl. 18-21 i samarbeid med USN.
* Barnehagene velger ut ressurspersoner som er engasjert i tema
* Ressurspersonene deltar i halvdagssamlinger hvor de får faglig opplæring og refleksjon i mindre grupper i samarbeid med USN. Vår og høst 2020.
* Personalmøter i nettverk i samarbeid med USN. Styrerne har ansvar sammen med ressurspersonene.

|  |  |  |  |  |  |
| --- | --- | --- | --- | --- | --- |
| *Navn på tiltak* | *Tidspunkt/periode for gjennomføring* | *Beskrivelse av tiltaket* | *Antall timer pr. tiltak*  *208* | *Ansvarlig for tiltaket i USN* | *Alternativ digital gjennomføring (sett kryss)* |
| **Høst 2020** | August-Oktober | 9x2 prosjektsamtaler  2 faglærere per samtale | 36 | Trine Solstad | X |
|  | Desember | 20 x1 Skriftlige tilbakemeldinger | 20 |  | X |
|  | Oktober-November | Utvikling av Canvasside og læringsressurser | 38,5 |  | X |
|  | August-desember | Koordinering | 6 |  | X |

Alle barnehagene i Larvik inviteres til å være med. De barnehagene som ikke ønsker å delta må vise til / jobbe etter egen kompetanseplan som er forankret i nasjonal kompetansestrategi. Alle grupper ansatte er med i barnehagebasert kompetanseutvikling. Valgt område er kunnskap hele personalgruppen må få tilgang til uavhengig av førkunnskap. Mellom samlingene arbeider barnehagene barnehagebasert med de tema de har valgt innenfor hvert hovedtema.

2021:

Avtalen gjelder 20 barnehager fordelt på 9 nettverk.

Kommunens kontaktpersoner er Anne Hatlo, Barnehagemyndighet og Gro Svolsbru, tospråklig fagrådgiver. Fra USN er universitetslektor Line Sanne (kunst og håndverk) og dosent Trine Solstad kontaktpersoner sammen med universitetslektor Hege Solheim. Trine Solstad har ansvar for organisering av USNs bidrag og kontakten med kommunen.

På grunn av økt smittespredning i befolkningen gjennomføres ingen fysiske møter med barnehagene høsten 2020. Dersom smittesituasjonen tillater det, kan planen justeres med fysiske møter våren 2021. Digitale møter er foreløpig planlagt også våren 2021.

Larvik kommune har et felles tema for kompetanseheving for alle barnehagene som gjelder *språk og litteraturarbeid i barnehagen.* Det er et ønske at kommunens språkkommuneprosjekt skal kunne løpe parallelt med regional kompetanseheving. På bakgrunn av samtaler i teams med de 20 barnehagene som deltar i ordningen før sommerferien 2020, kom det fram et ønske om at første aktivitet skulle dreie seg om implementering av prosjektet i barnehagenes personalgrupper. USN og barnehagene skal samarbeide om planlegging av personalmøter i de enkelte barnehagene. Barnehagene står for gjennomføringen og USN følger opp med ny samtale om veien videre i personalgruppene. USN bidrar med faglige innspill og er en aktiv diskusjonspartner sammen med barnehagene.

Første aktivitet er personalmøtesamtaler med 9 barnehageenheter, gjennomført med tre faglærere fra USN og med det antall deltakere barnehagene ønsker innenfor tekniske og faglige rammer.

|  |  |  |  |  |  |
| --- | --- | --- | --- | --- | --- |
| **Vår 2021** | Januar-Mars | 9 zoom-økter a 2 timer  3 faglærere | 54 |  | X |
|  | Mars-April | Multimodale dokumentasjoner med tilbakemeldinger | 20 |  | X |
|  | Januar-juni | Koordinering | 6 |  | X |
|  | Juni | Erfaringsdelingsseminar | 28 |  | X |

*Tabell 2 – digital gjennomføring*

|  |  |  |  |  |
| --- | --- | --- | --- | --- |
| *Navn på tiltak* | *Tidspunkt/periode for gjennomføring* | *Beskrivelse av tiltaket* | *Antall timer pr. tiltak* | Ansvarlig for tiltaket i USN |
| **Høst 2020** |  |  |  |  |
|  |  |  |  |  |
| **Vår 2021** | Se tiltak over |  |  |  |
|  |  |  |  |  |

Det er opprettet åpen Canvasside som ressursbank hvor barnehagene har fri tilgang til materialet, som kan brukes som barnehagene finner det hensiktsmessig.

<https://usn.instructure.com/courses/22517>

Evaluering

Tiltakene i denne planen vil bli evaluert ved en enkel spørreundersøkelse til barnehagene for å sjekke ut hvordan implementering av standarden går, og hvordan nåværende kompetanseutvikling oppleves.

**ANDRE KOMPETANSEUTVIKLINGSTILTAK 2020-21**

Statlige tiltak

Gjennom høyskoler og kompetansemiljøer tilbys det kompetanseutviklingstiltak for alle ansatte i barnehagene. Det er opp til den enkelte ansatte å søke på studiene, og barnehageeier godkjenner og tilrettelegger for deltagelse.

Nasjonal styrerutdanning

Larvik kommune har i barnehageåret 2020/2021 2 styrere som deltar på nasjonal styrerutdanning.

Videreutdanning for barnehagelærere

Larvik kommune har i barnehageåret 2020/2021 6 deltagere på nasjonale videreutdanninger for barnehagelærere i regi av Utdanningsdirektoratet.

Videre har vi 12 pedagoger / andre ansatte som tar videreutdanning med tilskudd fra regional ordning, derav 3 masterstudenter.

Fagskoleutdanninger og andre kompetanseutviklingstiltak for assistenter og fagarbeidere

Det finnes flere ulike tiltak for kompetanseutvikling av assistenter og fagarbeidere. Det foreligger ikke en fullstendig oversikt over kommunens deltagere på de ulike tiltakene.

Språkkommune

Larvik kommune har fått innvilget sin søknad om å bli språkkommune, og får støtte fra Utdanningsdirektoratet til en helhetlig satsing på språk, lesing og skriving i barnehage og skole. Gjennom støtten forplikter kommunen seg til å arbeide systematisk og helhetlig for å forbedre barn og unges ferdigheter innenfor områdene språk, lesing og/eller skriving, fra barnehage til fullført grunnskole. Målet er å styrke barnehagens språkmiljø og gjøre norske elever bedre til å lese og skrive.

**ANDRE TILTAK I REGI AV STATSFORVALTEREN**

Implementering av revidert rammeplan

I sammenheng med en 2-årig plan for implementering av rammeplanen i regi av Statsforvalteren er Larvik tildelt midler. Det planlegges en fagdag for ansatte i barnehagene når man igjen kan samles fysisk.

Kontaktmøte på barnehageområdet

Statsforvalteren arrangerer jevnlig kontaktmøter for barnehagemyndighetene i kommunene i Vestfold og Telemark. Barnehagemyndigheten i Larvik kommune deltar på disse, og videreformidler aktuell informasjon til barnehagene gjennom egne ledermøter / felles styrermøter.

Tiltak i regi av barnehagemyndigheten

Barnehagemyndighetens skal gi veiledning og påse at barnehagene drives i samsvar med gjeldende regelverk. Barnehagemyndighetens styrermøter er en arena for veiledning til barnehagene. Ulikt innhold i møtene vil kunne danne grunnlag for generell kompetanseutvikling. Det avholdes 4-6 styrermøter i inneværende barnehageår.